proxectonos/corpus_dominio_legal_administrativo_tmp huggingface dataset:
ORDE do 16 de setembro de 2014 pola que se modifica a autorización, por cambio de titularidade, dos centros privados Novacaixagalicia, da Coruña; Campelo Novacaixagalicia, de Poio, e Colegio Hogar Novacaixagalicia, de Vigo.
Consellería de Cultura, Educación e Ordenación Universitaria — III. Outras disposicións — 03/10/2014

O representante legal dos centros privados Novacaixagalicia, do concello da Coruña; Campelo Novacaixagalicia, do concello de Poio (Pontevedra), e Colegio Hogar Novacaixagalicia, do concello de Vigo (Pontevedra), solicita o cambio da denominación específica e da titularidade dos centros educativos.
A denominación específica proposta para os centros privados é a de Afundación A Coruña (código 15005270), Campelo Afundación (código 36015962) e Colegio Hogar Afundación (código 36011609).
A Fundación Especial Novacaixagalicia Obra Social, modifica o seus estatutos tal e como consta na escritura do 26 de xuño de 2014, ante o notario José Manuel Amigo Vázquez, de elevación a público do acordo adoptado polo padroado, e pasa a ser unha fundación ordinaria denominada Fundación Galicia Obra Social.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio da denominación específica que pasa a ser Afundación A Coruña (código 15005270), Campelo Afundación (código 36015962) e Colegio Hogar Afundación (código 36011609).
Segundo. Autorizar o cambio de titularidade de todos os centros mencionados no punto anterior a favor da Fundación Galicia Obra Social.
O cambio de titularidade non afectará o réxime de funcionamento dos centros.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. Os centros quedan obrigados ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2014
RESOLUCIÓN do 3 de decembro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 19/12/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 29 ao 31 de decembro de 2014.
4. Lugar de realización:
Cooperativa Santa Mariña de Loureiro.
Lg. Loureiro, O Irixo, 32539 Ourense.
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos, e en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 3 de decembro de 2014
ORDE do 16 de decembro de 2014 pola que se nomean novos vogais do Consello Galego de Cooperación para o Desenvolvemento en representación das organizacións non gobernamentais de desenvolvemento (ONGD).
Vicepresidencia e Consellería de Presidencia, Administracións Públicas e Xustiza — II. Autoridades e persoal — 22/12/2014

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, modificado polo Decreto 90/2011, do 5 de maio de 2011, os vogais do Consello Galego de Cooperación para o Desenvolvemento serán nomeados e separados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia, e desempeñarán os seus cargos por un período de catro anos.
Mediante a Orde do 7 de decembro de 2012 (DOG do 18 de decembro) nomeáronse os vogais do Consello Galego de Cooperación para o Desenvolvemento en representación das ONGD. Téndose producido unha renovación dos vogais en representación das ONGD radicadas en Galicia, propostos pola Coordinadora Galega de ONGD, procede modificar a composición do dito consello.
Polo tanto, vista a proposta de nomeamento formulada pola Coordinadora Galega de ONGD, e de acordo co disposto no número 5 do artigo 11 do Decreto 326/2004, do 29 de decembro, modificado polo Decreto 90/2011, do 5 de maio de 2011,
Artigo único
1. Que cesen como vogais, titulares e suplentes, do Consello Galego de Cooperación para o Desenvolvemento en representación das ONGD as seguintes persoas:
Raúl Besada Vázquez.
Francisco Solano Raigón Jiménez.
Laura del Río Quiroga.
Juan Carlos de Sola Vollbrecht.
Germán Vargas Calleja.
Agradécenselles a todos eles os servizos prestados.
2. Nomear como vogais, titulares e suplentes, do Consello Galego de Cooperación para o Desenvolvemento en representación das ONGD:
– Titulares:
María del Carmen Beltrán Moreiras.
Alejandro Quiñoá Casteleiro.
– Suplentes:
Laura Casal Guillán.
José Francisco Durán Hurtado.
Lorena Seijo Sanmiguel.
3. Nomear como vogal titular do Consello Galego de Cooperación para o Desenvolvemento en representación das ONGD o seguinte membro que tiña a condición de suplente: Gonzalo Miguel Gesto Quiñoy.
4. Nomear como vogal suplente do Consello Galego de Cooperación para o Desenvolvemento en representación das ONGD o seguinte membro que tiña a condición de titular: María Patricia Iglesias Fernández.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de decembro de 2014
RESOLUCIÓN do 3 de decembro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 19/12/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables, na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo ás seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 29 ao 31 de decembro de 2014.
4. Lugar de realización:
Novafrigsa.
Rúa Lamablanca, s/n, Coeses, 27181 Lugo.
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 3 de decembro de 2014
RESOLUCIÓN do 4 de decembro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 22/12/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Centro de Formación Ica, S.L., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Centro de Formación Ica, S.L.
3. Data: do 29 ao 31 de decembro de 2014.
4. Lugar de realización: Centro de Formación Ica, S,L., rúa Portela, nº 12, 36205 Vigo (Pontevedra).
5. Número de prazas: máximo 25 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo do anexo.
9. Programa:
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 4 de decembro de 2014
Entidade organizadora: Centro de Formación Ica, S.L.
Datas: do 29 ao 31 de decembro de 2014.
Lugar de realización do curso: Centro de Formación Ica, S,L., rúa Portela, nº 12, 36205 Vigo (Pontevedra).
Duración: 20 horas teórico-prácticas e 1 hora de avaliación.
Horario: das 10.00 ás 14.00 horas e das 16.00 ás 20.00 horas, agás o 31.12.2014, que será das 9.00 ás 14.00 horas.
Nº de prazas: máximo 25 alumnos.
Presentación de solicitudes: Centro de Formación Ica, S.L., rúa Portela, nº 12, interior (Calvario), 36205 Vigo, Pontevedra, Tel.: 986 37 77 79. Fax: 986 26 53 00.
Criterio de selección: por rigorosa orde de recepción da solicitude.
RESOLUCIÓN do 18 de decembro de 2014, da Secretaría Xeral da Igualdade, pola que se amplía a dotación orzamentaria da Resolución do 27 de marzo de 2014 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/12/2014

No
Diario Oficial de Galicia
do 28 de marzo de 2014 publicouse a Resolución do 27 de marzo de 2014, da Secretaría Xeral da Igualdade, pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2014.
No artigo 3 da antedita resolución establécese que o crédito asignado para atender as solicitudes que se aproben, que se imputan á aplicación orzamentaria 05.11.313D.480.0 (código de proxecto 2014 00180), ascende a 750.150,00 euros para o ano 2014 e que se reservan 1.155.000,00 euros do ano 2015 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30.2º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Por outra banda, o artigo 7.1.h), da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, dispón que, con independencia dos supostos previstos no punto 1 do artigo 64 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, terán excepcionalmente a condición de ampliables «Os créditos incluídos na aplicación 05.11.313D.480.0, destinados ao pagamento de axudas periódicas a mulleres que sofren violencia de xénero».
A través da Resolución do 29 de outubro de 2014, da Secretaría Xeral da Igualdade (DOG núm. 209, do 31 de outubro) ampliouse a dotación orzamentaria asignada para a concesión destas axudas na contía de 345.150 euros, para o exercicio corrente.
Na data actual, dado o volume de solicitudes presentadas desta axuda e que non poden ser atendidas polo esgotamento do crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a estas axudas.
Por todo o exposto e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 64.000,00 euros para o exercicio corrente, con cargo á partida orzamentaria 05.11.313D.480.0.
Segundo. Esta modificación non afecta ao prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de decembro de 2014
ORDE do 18 de decembro de 2014 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 30/12/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do Concello de Pontevedra, a renovación do mandato de Miguel Anxo Fernández Lores como vogal no Consello de Administración da Autoridade Portuaria de Marín e Ría de Pontevedra, en representación do citado concello.
Santiago de Compostela, 18 de decembro de 2014
RESOLUCIÓN do 18 de decembro de 2014 pola que se actualizan os anexos V, VI e VII da Orde da Consellería de Economía e Facenda do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
Axencia Tributaria de Galicia — III. Outras disposicións — 30/12/2014

Para unha adecuada aplicación das taxas e dos prezos da Comunidade Autónoma de Galicia, a orde a que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgáronse unha serie de normas que viñeron crear ou modificar as tarifas existentes, razón pola que mediante esta resolución se procede a revisar as codificacións recollidas na orde citada, consonte a autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992.
Primeiro. Actualizar o anexo V da Orde da Consellería de Economía e Facenda do 30 de xuño de 1992 do xeito seguinte:
Engadindo o servizo na 04 Consellería de Presidencia, Administracións Públicas e Xustiza:
Modificando o servizo da 06 Consellería de Medio Ambiente, Territorio e Infraestruturas:
19 Prevención e Xestión Ambiental
Modificando o servizo da 14 Consellería de Traballo e Benestar:
11 Traballo e Economía Social
Segundo. Actualizar o anexo VI da Orde da Consellería de Economía e Facenda do 30 de xuño de 1992 do xeito seguinte:
Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
Modificando os códigos seguintes:
Eliminando os códigos seguintes:
Terceiro. Actualizar o anexo VII da Orde da Consellería de Economía e Facenda do 30 de xuño de 1992, que queda como segue:
Banco Santander.
Banco Popular.
Banco Sabadell.
Caixa Geral Depositos.
BBVA.
Targobank.
Banco Pastor.
Evo Banco, S.A.
Bankia.
Abanca.
Ibercaja.
Caja España.
La Caixa.
Caja Duero.
Caja Rural de Lugo.
Caja Rural Zamora.
Cuarto. Actualizar o anexo I da Orde da Consellería de Economía e Facenda do 29 de xuño de 1994 engadindo os seguintes códigos:
364700 Servizos prestados pola Axencia Galega de Innovación
364701 Servizos prestados polo Centro de Innovación e Servizos Tecnolóxicos da Madeira de Galicia (CIS Madeira)
364702 Servizos prestados polo Centro de Innovación e Servizos do Deseño e Tecnoloxía (CIS Galicia)
353400 Transporte adaptado e asistido
Quinto. Esta resolución entrará en vigor o día 1 de xaneiro de 2015.
Santiago de Compostela, 18 de decembro de 2014
ORDE do 23 de decembro de 2014 pola que se procede á ampliación dos importes para o financiamento das axudas para a adquisición de libros de texto destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, para o seu uso no curso escolar 2014/15.
Consellería de Cultura, Educación e Ordenación Universitaria — III. Outras disposicións — 30/12/2014

Mediante a Orde do 28 de maio de 2014 (
Diario Oficial de Galicia
do 30 de maio), a Consellería de Cultura, Educación e Ordenación Universitaria convocou axudas para a adquisición de libros de texto destinadas ao alumnado matriculado en educación primaria, educación secundaria obrigatoria ou educación especial, en centros sostidos con fondos públicos, para o seu uso no curso escolar 2014/15.
O artigo 17 desta orde establece que estas axudas serán financiadas con cargo á aplicación orzamentaria 09.60.423A.780.0, por importe total de 14.695.596,00 euros para o ano 2014, e na contía de 400.000,00 euros para o ano 2015, podéndose ampliar, se é o caso, os ditos importes.
Como consecuencia da existencia de remanentes no mesmo servizo e tendo en conta que estas axudas non están sometidas ao réxime de concorrencia competitiva, e que o importe asignado non é suficiente para atender os compromisos adquiridos ao abeiro da convocatoria, a Consellería de Cultura, Educación e Ordenación Universitaria,
Artigo único
Incrementar o importe para financiar as axudas para a adquisición de libros de texto destinadas ao alumnado matriculado en educación primaria, educación secundaria obrigatoria ou educación especial en centos sostidos con fondos públicos, para o seu uso no curso escolar 2014/15, en tres millóns trescentos setenta e sete mil setecentos sesenta e dous euros con corenta e tres céntimos de euro (3.377.762,43 euros), de acordo co establecido no artigo 17 da Orde do 28 de maio de 2014 (
Diario Oficial de Galicia
do 30 de maio).
Santiago de Compostela, 23 de decembro de 2014
DECRETO 161/2014, do 26 de decembro, polo que se acorda encomendarlle ao vicepresidente e conselleiro de Presidencia, Administracións Públicas e Xustiza que se encargue do despacho de asuntos da Consellería do Medio Rural e do Mar.
Presidencia da Xunta de Galicia — II. Autoridades e persoal — 30/12/2014

Con motivo da ausencia da conselleira de Medio Rural e do Mar, faise necesario prover a súa substitución ata o seu regreso.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
Durante a ausencia da súa titular, encárgaselle o despacho dos asuntos da Consellería de Medio Rural e do Mar ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte e seis de decembro de dous mil catorce
ORDE do 29 de decembro de 2014 pola que se establece a porcentaxe que cómpre transferir ao Consello Galego de Procuradores dos Tribunais de Galicia para atender os gastos de funcionamento e infraestrutura dos servizos de representación gratuíta do ano 2013, sobre o importe certificado o ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/12/2014

A Lei 1/1996, do 10 de xaneiro, regula o dereito á asistencia xurídica gratuíta e establece no seu artigo 38 que o Ministerio de Xustiza subvencionará os colexios de procuradores para a implantación e o funcionamento dos servizos de asistencia xurídica gratuíta. Mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo, letra B) núm. 1 c), as relativas á indemnización das actuacións correspondentes á representación por procurador en quenda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Vicepresidencia e Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, modificado polo Decreto 138/2012, do 21 de xuño, que establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de procuradores para atender os gastos derivados do funcionamento e da infraestrutura colexial que requiren os servizos de asistencia xurídica gratuíta, que corresponden á Consellería de Presidencia, Administracións Públicas e Xustiza segundo o Decreto 72/2013, do 25 de abril, polo que establece a estrutura orgánica da Vicepresidencia e da Consellería de Presidencia, Administracións Públicas e Xustiza.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun oito por cento do importe total devindicado durante o ano 2013, calculado sobre o importe certificado o ano 2012 polos colexios de procuradores dos tribunais da Comunidade Autónoma de Galicia, en concepto de representación gratuíta, o que supón un total de cincuenta e catro mil seiscentos oitenta e un euros e corenta e tres céntimos (54.681,43 €).
Disposición derradeira primeira
Autorízase o director xeral de Xustiza para ditar as disposicións necesarias para o cumprimento desta orde.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 29 de decembro de 2014
RESOLUCIÓN do 15 de decembro de 2014 pola que se procede á publicación das subvencións concedidas no ano 2014 a entidades xuvenís de ámbito autonómico (asociacións xuvenís, entidades prestadoras de servizos á mocidade e as súas respectivas federacións) e a grupos informais de mozos e mozas, en virtude da Orde do 7 de abril de 2014 pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 26/12/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar e de acordo co disposto no artigo 14.5 da Orde do 7 de abril de 2014 pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2014, a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, para a realización de proxectos de iniciativa xuvenil, mediante resolución do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional segunda da Orde do 7 de abril de 2014. A relación de subvencións concedidas atópase no anexo desta resolución.
Santiago de Compostela, 15 de decembro de 2014
RESOLUCIÓN do 10 de decembro de 2014, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 14 de maio de 2014, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, cofinanciadas polo Fondo Social Europeo (FSE), e se procede á súa convocatoria para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/12/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e na Lei 4/2006, do 30 de xuño, de transparencia e boas prácticas na Administración pública galega, a Secretaría Xeral da Igualdade publicará as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a persoa beneficiaria, a contía e a finalidade.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2.d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006 do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Polo exposto,
Dar publicidade á relación de persoas beneficiarias das axudas concedidas pola Secretaría Xeral da Igualdade ao abeiro da Resolución do 14 de maio de 2014 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, que figura como anexo.
Santiago de Compostela, 10 de decembro de 2014
Procedemento: SI440A.
Finalidade da axuda: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando estes últimos na atención e coidado dos seus fillos e fillas.
Crédito orzamentario: a contía das axudas é de 440.958 euros, que se imputan á aplicación orzamentaria 05.11.312G.480.0, dos orzamentos xerais da Comunidade Autónoma de Galicia para o ano 2014 e que cofinancia, ao 80 % o Fondo Social Europeo a través do programa operativo de Galicia 2007-2013, eixo 2, tema prioritario 69.
RESOLUCIÓN do 18 de decembro de 2014 pola que se publica a data de posta en funcionamento desta axencia.
Axencia Galega de Servizos Sociais — III. Outras disposicións — 26/12/2014

O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos (Diario Oficial de Galicia núm. 66, do 4 de abril), establece na disposición adicional primeira, punto segundo, que por medio da Resolución da Dirección da Axencia, conforme o indicado polo Consello Reitor, se publicará a data da súa posta en funcionamento.
Na súa virtude, e logo de indicación do Consello Reitor na súa sesión constitutiva que tivo lugar o 27 de xuño de 2014, e en virtude das atribucións que teño conferidas
Publicar que a data de posta en funcionamento da Axencia Galega de Servizos Socias será o 1 de xaneiro de 2015
Santiago de Compostela, 18 de decembro de 2014
ORDE do 16 de setembro de 2014 pola que se autorizan novos centros plurilingües na Comunidade Autónoma de Galicia para o curso 2014/15.
Consellería de Cultura, Educación e Ordenación Universitaria — III. Outras disposicións — 02/10/2014

De conformidade co establecido no artigo 16 da Orde desta consellería do 12 de maio de 2011 (
Diario Oficial de Galicia
do 20 de maio) pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de Centros Plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2014
RESOLUCIÓN do 29 de xullo de 2014, da Secretaría Xeral de Ordenación do Territorio e Urbanismo, de aprobación definitiva do proxecto de delimitación do núcleo rural de Lago, concello do Corgo (expediente PTU-LU-14/040).
Consellería de Medio Ambiente, Territorio e Infraestruturas — III. Outras disposicións — 02/10/2014

O 12.5.2014 tivo entrada no Rexistro do Servizo de Urbanismo da Xunta en Lugo documentación do Concello do Corgo correspondente ao expediente de referencia, en relación coa súa aprobación definitiva, sobre a cal corresponde resolver á Secretaría Xeral de Ordenación do Territorio e Urbanismo, conforme o establecido na disposición adicional 2ª.2 da Lei 9/2002, de ordenación urbanística e protección do medio rural de Galicia.
A documentación consta de proxecto técnico de delimitación, redactado en setembro de 2013 por Antonio Javier Núñez Núñez, e de documentación administrativa da tramitación, con dilixencias acreditativas de tratarse do proxecto que serviu de base ao acordo de aprobación provisional adoptado o 27.3.2014.
Analizada a documentación e vista a proposta subscrita pola Subdirección Xeral de Urbanismo, resulta:
I. Antecedentes.
Consta a realización das seguintes actuacións:
Trámite de información pública mediante publicación de anuncios no
Diario Oficial de Galicia
do 3 de maio de 2012 e nos xornais
El Progreso
do 16 de abril de 2012 e
La Voz de Galicia
do 16 de abril de 2012.
Certificación do secretario municipal (16.4.2014) sobre a exposición pública do proxecto e sobre a aprobación provisional polo pleno do Concello realizada con data do 27.3.2014.
Consta informe favorable da Dirección Xeral de Patrimonio Cultural con data do 7.2.2014.
II. Análise e consideracións.
Púidose comprobar que no proxecto de delimitación se acredita o cumprimento dos requisitos establecidos ao respecto pola disposición adicional 2ª.2 da LOUG.
De acordo co punto 2 da disposición adicional segunda da LOUG, e co artigo 12.1 b) do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas, a competencia para resolver sobre a aprobación definitiva dos expedientes de delimitación de solo de núcleos rurais correspóndelle á Secretaría Xeral de Ordenación do Territorio e Urbanismo.
III. Resolución.
Visto canto antecede,
1. Aprobar definitivamente o proxecto de delimitación de solo do núcleo rural de Lago do concello do Corgo.
2. Contra esta resolución cabe interpoñer recurso contencioso-administrativo ante o Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, de conformidade co disposto nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3. Notifíquese ao concello e publíquese no
Diario Oficial de Galicia
.
Santiago de Compostela, 29 de xullo de 2014
RESOLUCIÓN do 15 de setembro de 2014, da Secretaría Xeral de Medio Rural e Montes, pola que se dá publicidade ás axudas concedidas e non concedidas no ano 2014 ao abeiro da Orde do 18 de decembro de 2013 pola que se establecen as bases que regulan as axudas para a creación e mellora de microempresas de aproveitamentos forestais, parcialmente cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2007-2013 e se convocan para o exercicio orzamentario 2014, segundo o Regulamento de execución (UE) número 335/2013 da Comisión, do 12 de abril.
Consellería do Medio Rural e do Mar — III. Outras disposicións — 01/10/2014

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 13, punto 4, da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, finalidade da subvención, beneficiario e cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no Diario Oficial de Galicia as axudas concedidas e as desestimadas ou non admitidas a trámite ao abeiro da Orde do 18 de decembro de 2013 pola que se establecen as bases que regulan as axudas para a creación e mellora de microempresas de aproveitamentos forestais, parcialmente cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2007-2013 e se convocan para o exercicio orzamentario 2014, segundo o Regulamento de execución (UE) nº 335/2013 da Comisión, do 12 de abril, e que figuran como anexos nesta resolución.
A aprobación das devanditas axudas realizouse no exercicio 2014 con cargo á aplicación orzamentaria 12.20.713B.770.0, dotada con 500.000 euros para o ano 2014 e 1.500.000 euros para o ano 2015.
Santiago de Compostela, 15 de setembro de 2014
RESOLUCIÓN do 18 de setembro de 2014, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2013/14, e se ditan instrucións para a realización das probas correspondentes.
Consellería de Cultura, Educación e Ordenación Universitaria — III. Outras disposicións — 01/10/2014

De conformidade co establecido no artigo 9 e na disposición derradeira primeira da Orde do 12 de agosto de 2014, pola que se convocan os premios extraordinarios de educación secundaria obrigatoria ao rendemento académico correspondentes ao curso 2013/14 (
Diario Oficial de Galicia
do 20 de agosto),
Primeiro. Designar os membros do tribunal que elaborará, supervisará e avaliará as probas para a concesión dos premios extraordinarios de educación secundaria obrigatoria correspondentes ao curso 2013/14 e facer pública a súa composición, que é a que figura no anexo a esta resolución.
Segundo. Fixar a data, horario, lugares de realización das probas e condicións de presentación dos candidatos e candidatas.
1. As probas realizaranse o día 15 de outubro de 2014 de acordo co seguinte horario:
– Ás 9.15 horas, presentación dos candidatos e candidatas.
– Das 10.00 ás 12.00 horas, primeira parte da proba.
– Das 12.30 ás 14.30 horas, segunda parte da proba.
2. Centros en que se realizarán as probas.
Provincia da Coruña:
– CIFP Someso. Rúa Someso, nº 6, A Coruña.
Provincia de Lugo:
– IES Sanxillao. Avenida das Fontiñas, nº 171, Lugo.
Provincia de Ourense:
– IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
– IES Sánchez Cantón. Avenida Raíña Victoria, Pontevedra.
Terceiro. Presentación dos candidatos e candidatas.
a) Os candidatos e candidatas deberán realizar as probas, con carácter xeral, na provincia a que pertenza o centro educativo en que se atope o seu expediente académico. A Dirección Xeral de Educación, Formación Profesional e Innovación Educativa poderá autorizar cambios de sede por causas debidamente xustificadas.
b) Para a realización das probas os candidatos e candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 18 de setembro de 2014
ORDE do 15 de setembro de 2014 pola que se modifica a autorización, por cambio de titularidade, do centro privado Santo Cristo, do concello de Ourense.
Consellería de Cultura, Educación e Ordenación Universitaria — III. Outras disposicións — 01/10/2014

Mediante escritura pública notarial, outorgada ante o notario Daniel Balboa Fernández, a Diocese de Ourense cede a titularidade do centro privado Santo Cristo, do concello de Ourense, a favor da Escola Profesional Santo Cristo, Sociedade Cooperativa Galega.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Santo Cristo, de Ourense, código 32008914, a favor da Escola Profesional Santo Cristo, Sociedade Cooperativa Galega.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de setembro de 2014
RESOLUCIÓN do 18 de setembro de 2014, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2013/14.
Consellería de Cultura, Educación e Ordenación Universitaria — III. Outras disposicións — 01/10/2014

De conformidade co establecido no artigo 10 e na disposición derradeira primeira da Orde do 18 de agosto de 2014, pola que se convocan os premios de educación secundaria obrigatoria ao esforzo e á superación persoal correspondentes ao curso 2013/14 (DOG do 26 de agosto),
Primeiro. Designar os membros da comisión de selección que supervisará e valorará as solicitudes dos participantes nos premios de educación secundaria obrigatoria ao esforzo e á superación persoal correspondentes ao curso 2013/14 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 18 de setembro de 2014
Presidenta: M. Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do director xeral de Educación, Formación Profesional e Innovación Educativa.
Vogais:
• Luis Mateo Sáez Abuín, xefe do Servizo de Avaliación e Calidade do Sistema Educativo.
• María del Carmen Areán Vázquez, inspectora de Educación.
• María Magdalena Duarte Blanco, inspectora de Educación.
• María Adoración de la Fuente Fernández, inspectora de Educación.
Secretario: Miguel A. Rodríguez Méndez, funcionario da Dirección Xeral de Educación, Formación Profesional e Innovación Educativa.
ORDE do 12 de marzo de 2014 pola que se modifica a autorización, por cambio de titularidade, dos centros privados Novacaixagalicia, da Coruña; Campelo Novacaixagalicia, de Poio, e Colegio Hogar Novacaixagalicia, de Vigo.
Consellería de Cultura, Educación e Ordenación Universitaria — III. Outras disposicións — 01/10/2014

O representante legal dos centros privados Novacaixagalicia, do concello da Coruña; Campelo Novacaixagalicia, do concello de Poio (Pontevedra), e Colegio Hogar Novacaixagalicia, do concello de Vigo (Pontevedra), solicita o cambio de titularidade dos centros educativos.
A Fundación Especial Novacaixagalicia Obra Social é o resultado da transformación en fundación de carácter especial da Caixa de Aforros de Galicia, Vigo, Ourense e Pontevedra (Novacaixagalicia).
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Novacaixagalicia, código 15005270; Campelo Novacaixagalicia, código 36015962, e Colegio Hogar Novacaixagalicia, código 36011609, a favor da Fundación Especial Novacaixagalicia Obra Social.
O cambio de titularidade non afectará o réxime de funcionamento dos centros.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. Os centros quedan obrigados ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de marzo de 2014